钦定古今图书集成/明伦汇编/闺媛典/第110卷 > 皇清十六 > 王三仕妻蒋氏
## 钦定古今图书集成/明伦汇编/闺媛典/第110卷 > 皇清十六 > 王三仕妻蒋氏

按《零陵县志》：“蒋氏，零邑东隅人也。父之昌，为郡诸生，止生此女。年十七，归里民王三仕。仕颇饶于产，无男一女，嫁诸生伍典庸子教。乃抚一螟蛉曰标以续后。无何，三仕死，蒋氏依标以终馀年。族之不逞，三俊三杰，耽耽虎视，已有年所。幸其死而攘踞之，止以十亩给氏，氏不较也。俊杰日事六博浮大白，所攫得者，未” 几云散，乃复觊其馀，且及其身。氏知，潜归母家，依孀嫂俊杰，阴受《狂且》金，设局促之归，不从，又威逼之。氏知事不可已，阳从邻妇劝，至夜，扃户剪发自缢于梁。杰之子知之，以语杰。杰曰：“若以死恐人耳，死则其奈我何？” 诘旦叩户，而氏果死。县令勒石于墓以旌扬之，卒无有白其冤者。